ທະຫານ ຊີເຣຍ ຍິງຈະຫຼວດ ໂຈມຕີຄຸ້ມນຶ່ງ ໃນນະຄອນຫຼວງ (ສະໄລດ໌)
ພວກນັກເຄື່ອນໄຫວເວົ້າວ່າ ທະຫານລັດຖະບານຊີເຣຍ ຍິງຈະຫຼວດໂຈມຕີຄຸ້ມ Barzeh ເຮັດໃຫ້ປະຊາຊົນ ຈຳນວນຫຼວງຫຼາຍ ຕົກຄ້າງຢູ່ຂ້າງໃນ ຊາກຫັກພັງ.
ພວກນັກເຄື່ອນໄຫວກ່າວວ່າ ທະຫານລັດຖະບານຊີເຣຍ ໄດ້ຍິງ ໂຈມຕີຄຸ້ມສຳຄັນຄຸ້ມນຶ່ງ ໃນນະຄອນຫຼວງດາມັສກັສ ເຮັດໃຫ້ປະ ຊາຊົນຈຳນວນຫຼວງຫຼາຍ ຍັງຕົກຄ້າງຢູ່ຕາມຊາກຫັກພັງ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ອັງກິດກ່າວ ວ່າທະຫານລັດຖະບານໄດ້ຍິງຖະຫຼົ່ມຄຸ້ມ Barzeh ຊຶ່ງເປັນບ່ອນ ທີ່ຮູ້ກັນດີວ່າ ພວກຕໍ່ຕ້ານລັດຖະບານທີ່ພະຍາຍາມຫາທາງໂຄ່ນ ລົ້ມປະທານາທິບໍດີ Bashar al-Assad ກຳລັງປະຕິບັດງານຢູ່ທີ່ ນັ້ນ ອົງການຂ່າວເອພີລາຍງານວ່າ ມີຫລາຍໆຄົນເສຍຊີວິດໃນການ ຍິງຈະຫຼວດໂຈມຕີ ທີ່ໄດ້ແຕກຂຶ້ນໃສ່ບ່ອນທີ່ມີປະຊາຊົນອາໄສຢູ່ ຊີເຣຍບໍ່ໄດ້ອະນຸຍາດໃຫ້ ພວກນັກຂ່າວຕ່າງປະເທດເຂົ້າໄປເກັບກຳຂ່າວຢູ່ໃນເຂດສ່ວນໃຫຍ່ຂອງປະເທດດັ່ງນັ້ນຈຶ່ງ ເຮັດໃຫ້ເປັນການຍາກທີ່ຈະໃຫ້ການຢືນຢັນຕໍ່ລາຍງານຂ່າວການກໍ່ຄວາມຮຸນແຮງນີ້ໄດ້ ໃນຂະນະທີ່ພວກຕໍ່ຕ້ານໄດ້ປະສົບກັບຄວາມສຳເລັດໃນການບຸກເຂົ້າຢຶດເອົາເຂດທີ່ສຳຄັນໆ ນັ້ນທະຫານຂອງທ່ານ Assad ແມ່ນຍັງສືບຕໍ່ເປັນຜູ້ຄວບຄຸມນະຄອນຫຼວງຂອງຊີເຣຍຢູ່ ບັນຫາຂັດແຍ້ງໃນຊີເຣຍ ຊຶ່ງເລີ້ມຂຶ້ນໃນເດືອນມີນາປີ 2011 ດ້ວຍການໂຮມຊຸມນຸມປະທ້ວງ ແບບສັນຕິ ແຕ່ນັບແຕ່ນັ້ນມາໄດ້ທະວີຄວາມຮ້າຍແຮງຂຶ້ນກາຍເປັນສົງຄາມກາງເມືອງ ໂດຍ ທີ່ອົງການສະຫະປະຊາຊາດກະປະມານວ່າ ມີຜູ້ເສຍຊີວິດແລ້ວຢ່າງໜ້ອຍ 70,000 ຄົນ